Blóð vantar enn í öllum flokkum í Blóðbankanum. Deildarstjóri treystir á að blóðgjafar svari neyðarkallinu.
Blóðbankinn sendi út ákall til fólks í síðustu viku um að koma og gefa blóð vegna slæmrar lagerstöðu. Síðan þá hefur ástandið lítið skánað. Ína Björg Hjálmarsdóttir er deildarstjóri Blóðbankans.
Staðan er náttúrulega ennþá grafalvarleg. Við erum enn að reyna að byggja upp lagerinn. Okkur hefur tekist að afgreiða allt sem beðið hefur verið um en við erum ekki komin með lagerinn þangað sem við þurfum.
Um níutíu blóðgjafar gáfu blóð og blóðflögur um helgina en þónokkrir mættu ekki í bókaða tíma.
Hér fyrir sunnan kölluðum við inn blóðgjafa sérstaklega, flestir þeirra skiluðu sér en veðrið hafði kannski eitthvað að segja. En fyrir norðan var opið og það gekk mjög vel þar að fá inn gjafa. Er erfiðara að fá fólk til að mæta þegar veðrið er gott? Já það getur haft áhrif. Það getur líka haft áhrif hvað það er vont aðgengi á Snorrabraut því nú eru byggingarframkvæmdir annarra á okkar lóð.
Ína segir að lítið megi út af bregða til að ekki sé unnt að anna eftirspurn. Hún treystir því að blóðgjafir svari nú neyðarkallinu. Sumarið sé framundan og því fylgi aukinn fjöldi ferðamanna og mögulegra slysa.
það sem að við höfum þá gert áður þegar upp haf akomið slík slys er að við höfum verið með allsherjarútkall og opið þá eins lengi fram á nóttina og þurft hefur, það er náttúrulega ekki óskastaða, og þess vegna erum við að reyna að byggja upp lagerinn.